uitentuis: January 2011
Posted by Sandra at Sunday, January 30, 2011 2 comments:
Het al 'n paar keer oor die wildpark hier in Abu Dhabi geskryf en dis altyd leker om vir die diere daar te gaan kuier.
Hier is 'n paar foto'tjies wat William geneem het. Hierdie ou was nie baie lus vir mense nie .... wat 'n pragtige dier.
Die rooi katte het maar rustig le en alles uitkyk.
Lyk of hierdie ou koud kry - darem baie soos 'n huiskat.
Hierdie tweetjies was baie lief vir mekaar. Hulle het 15 van hierdie bobbejane by iemand se villa gekry en hulle is nog ernstig besig om aan te pas.
Is dit nie 'n oulike enetjie nie?
Hierdie outjie het so gehou van kielie, hy het sommer so agteroor gele terwyl Elriza hom gekrap het.
Met hierdie skilpad het ek sommer iets geleer. Hy het 'n ander een geboelie dat die bloed loop en sommer vinnig rondgeloop na 'n ander een vir nog 'n fight.
Een van die wit leeus.
Sy het met haar bene so teen die muur gele want dis koud van die aircon binne hulle kamer.
Hierdie ou het so 'n bietjie in die middagsonnetjie gerus.
William en Niel is maar versigtig terwyl hulle met die leeumannetjie kuier.
Is hierdie luiperd nie pragtig nie?
Lekker om so in die woestyn bietjie uit te kom in die buitelug!
Groete hier uit 'n koeler woestyn.
Posted by Sandra at Monday, January 24, 2011 3 comments:
Het lanklaas weer bietjie nuus gegee maar het so 'n goeie verskoning. Is tans in die Kaap vir 'n kort paar daggies.
Ek weet ek het al oor Ferari world geskryf, maar met William se kuier het ek besluit om self bietjie saam met die kinders te gaan kyk wat daar aangaan. Ons was redelik vroeg daar, maar self toe moes mens maar in die tou staan vir kaartjies. Gelukkig niks so erg soos die toue van besienswaardighede in Europa nie. Die kinders was bietjie teleurgesteld dat die vinnigste rollercoaster ter wereld af was vir die dag, maar ons het tog besluit om wel op die ander goed te gaan ry.
Die jongklomp het ernstig elke keer die kaart bestudeer oor waarnatoe hulle wil gaan en die twee "ou" tannies het geduldig saamgestap en behalwe op een ding aan alles meegedoen!
By 'n uitstalling van ou Ferrari motors, het elkeen sy keuse van 'n motor gemaak.
Vir kleintjies is daar hope pret en motorritte en mens kon jou verkyk aan hulle gesiggies soos hulle konsentreer om die motors te bestuur.
Die windtonnel moes natuurlik ook uitgetoets word - dis hier waar jy kan voel hoe vinnig die motors om die baan jaag.
Daarna is ons ook op 'n 4D rit wat net soos die ware jakob voel. Selfs as die motor deur water jaag, voel ons die water.
Kyk net hoe hou William se oe toe :-). Nog speelplekke vir die kleintjies en die jongklomp tydens 'n rit deur 'n "ferrari enjin" kom papnat daar uit.
Daar is selfs 'n rit "deur Italie" en ons het selfs van die bakens herken waar ons verbygery het gedurende ons "toer"
Weer 'n 3D rit wat ons hierdie keer moes brille opsit en ja ons ou tannies was by.
By gebrek aan die vinnigste rollercoaster wat nie gewerk het nie, is daar darem 'n ander opsie ook en hier maak die klomp reg om resies te jaag teen die motortjies op hulle linkerkant.
Nadat ons baie gestap en gedoen het, is dit tyd om huistoe te gaan en die kinders maak al klaar plan hoe hulle "die volgende keer" se ritte sal aanpak.
Posted by Sandra at Monday, January 17, 2011 4 comments:
Labels: Ferrari world, William
Posted by Sandra at Friday, January 07, 2011 6 comments:
Die nuwe jaar het al klaar weer begin hardloop ....
Ou Jaarsaand het ons op die Cornish gekuier en gewag vir die vuurwerke wat 12 uur sou plaasvind. Windstil, spieelglad water en vrolike liggies het mooi prentjies gemaak.
Maar eers het ons lekker gaan fliek en ietsie gedrink om die wagtyd korter te maak.
William was in beheer van die kamera vir die aand en het eers rondgespeel sodat hy die aandliggies stelling kon uitwerk. Die ou Hilton hotel van die winkelsentrum se kant af.
Abu Dhabi skyline uit verskillende hoeke terwyl ons wag. Die liggies het die mooiste patrone op die water gemaak.
Iemand het ook een of twee Chinese lampe/kerse opgestuur wat die mooiste prentjies gemaak het. Ons het gedink hoe mooi dit sou lyk as daar honderde opgestuur sou word.
Die vuurwerke was eintlik was eintlik vanjaar 'n teleurstelling, want ipv dit al langs die Cornish te he, was daar slegs vuurwerke by die Emirates Palace hotel. Gelukkig kon ons dit sien en afneem.